Iktatószám:…….………………………………..

Megállapodás

étkeztetés igénybevételéről

**1. A megállapodást kötő felek**

A megállapodás létrejött egyrészről az **Aranyalma Integrált Szociális Intézmény Fejér Vármegye** (8082 Gánt-Bányatelep) által nyújtott étkeztetés képviseletében Farkas Judit intézményvezető, *másrészről ellátást igénybe vevő:*

Név:

Születési neve:

Születési helye és ideje:

Állampolgársága:

Jogállása (bevándorolt, letelepedett, menekült, hontalan):

Anyja neve:

Lakcíme:

Tartózkodási helye:

*valamint az ellátást igénybe vevő törvényes képviselője:*

Név/születési neve:

Gondnokkirendelő határozat száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postacím:

Telefonszám: Email:

személyek között a szociális alapszolgáltatás keretében nyújtott **szociális étkeztetés** igénybevételéről.

# 2. A megállapodás tárgya

Az intézmény az ellátást igénybe vevő részére **Kristály Szociális Szolgáltató Központ** (8154 Polgárdi Somlyói út 2/a) által nyújtott alapszolgáltatás keretében napi egyszeri meleg étkezést biztosít azon személyek részére, akik önmaguk, illetve eltartottjaik részére tartósan vagy átmeneti jelleggel nem képesek biztosítani.

**3. Az alapellátás időtartama**

* határozott
* határozatlan.

Határozott idő esetén az ellátás időtartama:

20\_\_\_\_év \_\_\_\_\_\_\_\_\_\_\_\_\_\_\_\_\_\_\_\_\_\_\_\_hó\_\_\_\_\_\_napjától   
20\_\_\_\_ év\_\_\_\_\_\_\_\_\_\_\_\_\_\_\_\_\_\_\_\_\_\_\_\_hó\_\_\_\_\_\_napjáig.

Határozatlan idő esetén az ellátás kezdő időpontja: 2023. november 1.

**4. A nyújtott szolgáltatás tartalma:**

* Hétfőtől – péntekig napi 5x-i étkezés biztosítása, amelyből legalább egyszeri meleg étel Szolgáltató Központ étkezőjében történő fogyasztással,
* Hétvégén és ünnepnap, valamint egyéb távollét esetén napi 5x-i étkezés biztosítása, amelyből legalább egyszeri meleg étel lakásra történő szállítással, vagy a normának megfelelő alapanyag biztosítása.

Étkezés típusa (orvosi igazolás szerint):

* normál,
* diétás, fajtája:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Megfelelő részaláhúzandó és/vagy kitöltendő)*

A lakásra szállított és az igénybe vevő által szállított étel kiszolgálásához 2 darab ételhordó szükséges. Az étel kiadagolása csak tisztán tartott ételhordóban lehetséges.

Az étel kiszállításának, illetve felszolgálásának időpontja:

* 11. 30-13. 00 óráig.

**5. Az ellátásért fizetendő térítési díj**

Az ellátásért a szolgáltatást igénybe vevő rendszeres havi jövedelme alapján térítési díjat köteles fizetni, melynek megállapítása a szociális igazgatásról és a szociális ellátásokról szóló 1993. évi III. törvény, a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet, valamint a Szociális és Gyermekvédelmi Főigazgatóság döntése alapján történik. A fizetendő személyi térítési díj összegéről az intézmény vezetője írásos értesítést küld.

A személyi térítési díj évente felülvizsgálatra kerül és a jövedelemvizsgálat, valamint a mindenkori intézményi térítési díj függvényében változik.

**A személyi térítési díjat az igénybevétel napjától havonta utólag számla ellenében, a tárgyhónapot követő hónap 10. napjáig kell befizetni az intézmény Magyar Államkincstárnál vezetett, 10029008-00317416 számú számlájára.**

Ha az ellátást igénybe vevő/törvényes képviselő a személyi térítési díj összegét vitatja, az értesítés kézhezvételétől számított nyolc napon belül az intézmény fenntartójához fordulhat jogorvoslattal:

**Szociális és Gyermekvédelmi Főigazgatóság**

**Fejér Vármegyei Kirendeltsége**

**8000 Székesfehérvár, Piac tér 12-14.**

**5. 1. A térítési díj fizetés elmulasztása esetén követendő eljárás**

Amennyiben a térítési díj fizetésére kötelezett a befizetést elmulasztotta, az intézmény vezetője 15 napos határidő megjelölésével a befizetésre kötelezett személyt írásban felszólítja az elmaradt térítési díj befizetésére. Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi, majd negyedévenként tájékoztatja az intézmény fenntartóját a térítési díj hátralék behajtása, vagy a behajthatatlan hátralék törlése érdekében, illetve tájékoztatja az ellátottat a jogviszony intézmény általi felmondásának lehetőségéről.

# 6. A felek jogai és kötelezettségei

## 6. 1. Az ellátást igénybe vevő tudomásul veszi az intézmény vezetőjének:

* az intézményben biztosított ellátás, szolgáltatás tartalmáról és feltételeiről,
* az intézmény által vezetett, az ellátást igénybe vevőt érintő nyilvántartásokról,
* az ellátást igénybe vevő és hozzátartozói közötti kapcsolattartás rendjéről,
* a panaszjog gyakorlásának módjáról,
* az intézmény belső rendjét és az együttélés szabályait tartalmazó Házirendjéről,
* a fizetendő térítési díjról, a teljesítés feltételeiről, a mulasztás következményeiről,
* az ellátást igénybe vevő jogait és érdekeit képviselő társadalmi szervezetekről, így különösen az ellátottjogi képviselő személyéről és elérhetőségéről szóló tájékoztatását.

6.2. Az ellátást igénybe vevő kijelenti, hogy:

* a tájékoztatóban foglaltakat tudomásul vette és tiszteletben tartja,
* adatokat szolgáltat az intézményben az 1993. évi III. törvény alapján vezetett nyilvántartásokhoz, hozzájárul az elektronikus igénybevevői nyilvántartásba történő jelentéshez, valamint hozzájárul személyes adatai kezeléséhez,
* a szociális ellátás jogosultság feltételeit és a jogosult továbbá a közeli hozzátartozója adataiban beállt változásokat haladéktalanul közli az intézmény vezetőjével.

6.3. Az érdekképviselet és a panasztétel joga

Az ellátást igénybe vevő vagy törvényes képviselője panasszal élhet a jelen megállapodásban foglalt, az intézmény részéről fennálló kötelezettségek teljesítésével kapcsolatban, így különösen:

* az intézmény vezetőjének, dolgozóinak szakmai, titoktartási, valamint érték- és vagyonvédelmi kötelezettségeinek megszegése,
* az ellátást igénybe vevő személyiségi jogainak, kapcsolattartási jogának sérelme,
* az ellátás körülményeit érintő kifogások esetén.

A panasz kivizsgálása az Aranyalma Integrált Szociális Intézmény Fejér Vármegye intézményvezetője feladatkörébe tartozik, aki tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézmény vezetője határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül az intézmény fenntartójához fordulhat jogorvoslattal (lásd: 5. pont utolsó bekezdése)

6.4. Ellátottjogi képviselő

Az ellátottjogi képviselő az ellátást igénybe vevő részére nyújt segítséget jogai gyakorlásában.

Az ellátottjogi képviselő neve: **Filotásné Ugrics Katalin**

**Levelezési címe: 1365 Budapest, Pf.: 646.**

**E-mail címe: katalin.ugrics@ijsz.bm.gov.hu**

**Telefonszáma: +36 20 4899 527**

**Web:** [**www.ijsz.hu**](http://www.ijsz.hu)

**7. A Megállapodás megszűnéséről és megszüntetéséről**

Az intézményi jogviszony megszűnik:

1. az intézmény jogutód nélküli megszűnésével,
2. az ellátott halálával
3. határozott idejű intézményi elhelyezés esetén a megjelölt időtartam lejártával, kivéve, ha az elhelyezés időstartamát meghosszabbítják.
4. jelen megállapodás felmondásával.

A megállapodás megszűnésének feltételei

Jelen megállapodás írásban megszüntethető a felek közös megegyezésével. Az ellátott, illetve törvényes képviselője a megállapodás felmondását írásban, indoklás nélkül kezdeményezheti.

Az intézményvezető a megállapodást felmondással, írásban megszünteti, ha:

1. az ellátott másik intézménybe történő elhelyezése indokolt, vagy további intézményi elhelyezése nem indokolt,
2. az ellátott a házirendet súlyosan megsérti,
3. ha 6 hónapon át folyamatosan térítési díj tartozása áll fenn, és a 6. hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését,
4. az ellátott jogosultsága megszűnik.

Ha a jogosultság jogszabályváltozás miatt szűnik meg, a megállapodást a jogszabályban megjelölt időpont (15 nap) időtartamon belül is fel lehet mondani.

A megállapodás a felek megegyezése szerinti időpontban, ennek hiányában alapszolgáltatás esetén 15 nap, bentlakásos intézmény esetén három hónap felmondási idővel szűnik meg. A megállapodás megszűnése, vagy megszüntetése esetén a felek egymással elszámolnak, mely ügylet kiterjed a fizetendő térítési díjakra, és az esetleges hátralékaira, az átadott és átvett tárgyi eszközök átadására.

Az intézmény vezetője a jogviszony megszűntetéséről írásban értesíti a jogosultat, illetve törvényes képviselőjét. Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához (lásd: 5. pont utolsó bekezdése) fordulhat jogorvoslattal. Ebben az esetben az ellátást változatlan feltételekkel mindaddig biztosítani kell, amíg a fenntartó, illetve a bíróság jogerős és végrehajtandó határozatot nem hoz.

**8. Záró rendelkezések**

Jelen megállapodásban nem szabályozott kérdésekben a Polgári Törvénykönyv, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

A megállapodás módosítására csak közös megegyezéssel kerülhet sor, ide nem értve a jogszabályváltozás következtében a jelen megállapodás bármely pontját érintő rendelkezés változása, mely szerint a jogszabály-változás következtében a jelenlegi megállapodás bármely pontja helyébe a felek akaratától függetlenül a jogszabály-változással érintett rendelkezés lép.

Alulírottak a jelen megállapodás elolvasása után, mint akaratukat mindenben megegyezőt jóváhagyólag írják alá.

Alulírott kijelentem, hogy a megállapodás egy példányát átvettem, és a benne foglaltakat tudomásul vettem.

**Polgárdi, 2023. október 31.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ellátást igénybe vevő törvényes képviselő**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**a szolgáltatást nyújtó intézmény vezetője Intézményvezető**